০৬ অক্টোবর ২০১৯, ১৫:২৫
চাঁদপুর শহরের পর্যটন কেন্দ্র বড় স্টেশন মোলহেডে কুমিল্লা থেকে বেড়াতে আসা একই পরিবারের চারজন বজ্রপাতে নিহত হয়েছেন।
আজ রোববার দুপুর আনুমানিক দেড়টার দিকে মর্মান্তিক এ দুর্ঘটনা ঘটে।
অহিদা বেগমের বাড়ির কুমিল্লা জেলার চান্দিনা উপজেলায়। মেয়ে রেহানা বেগমের স্বামীর বাড়ি চাঁদপুরের কচুয়া উপজেলার আন্দির পাড় এলাকায়।
নিহতের আরেক মেয়ে শাহিদা বেগম বলেন, তার মা ও বোনসহ চারজন দুপুরে ঘুরতে আসেন বড় স্টেশন মোলহেডে। হঠাৎ বৃষ্টির মধ্যে বজ্রপাতে তারা সবাই আহত হন। স্থানীয় লোকজন তাদেরকে উদ্ধার করে চাঁদপুর সরকারি জেনারেল হাসপাতালে নিয়ে এলে কর্তব্যরত চিকিৎসক সবাইকেই মৃত বলে ঘোষণা করেন।